== Krisens forløb ==
De tiltagende rygter om en sovjetstøttet kommunistisk magtovertagelse eller en egentlig invasion fik den danske regering til den 20. marts 1948 til at nedsætte en forsvarsstab for alle tre værn, der skulle udarbejde en egentlig forsvarsplan i tilfælde af et angreb. Den 22. marts 1948 blev det besluttet at inddrage påskeorloven for en række af de danske soldater, der således ikke ville blive hjemsendt fra kasernerne under [[påske]]n.<ref name=koldkrig/> Onsdag den 24. marts 1948 (dagen før [[skærtorsdag]]) orienterede statsminister [[Hans Hedtoft]] Udenrigspolitisk Nævn om, at hæren og politiet var i forhøjet beredskab og havde intensiveret overvågnings- og patruljeringsopgaver. Der blev placeret bevæbnede danske krigsskibe ved [[Anholt]], [[Læsø]] og [[Samsø]]. Samme dag blev befolkningen gennem [[Danmarks Radio|radioen]] opfordret til at indrapportere alt "som kan være rettet mod den danske stats eller det danske folks sikkerhed".<ref name=koldkrig/> I påskedagene havde politiet og flere [[hjemmeværnet|hjemmeværnsforeninger]] udstationeret mandskab i Dyrehaven, hvor der gik rygter om, at der ville ske nedkastning af sovjetiske [[faldskærmstropper]].
Politik Historie